paragraph_text: Veoma je dragocjen izvor za povijest 11. stoljeća, ali i za povijest južnoslavenskih naroda. U ljetopisu se obrađuje odnos Bizanta i Samuilove države, ustanak Petra Deljana i borbu Duklje za neovisnost. Također, izvor na nekoliko mjesta donosi vijesti o Hrvatima. Spominje se da su se dvojica arhonata Hrvata pokorila bizantskom vrhovništvu, nakon Samuilova poraza 1014. godine. Mišljenja povjesničara je da su ta dvojica arhonata hrvatski kraljevi Krešimir III. i Gojslav I., koji su vladali Hrvatskim kraljevstvom upravo u to vrijeme.<ref>Margetić, Lujo, Hrvatska i crkva u srednjem vijeku, Zagreb – Rijeka 2000, str. 102. Drugi spomen se odnosi na južni ogranak Hrvata, koji je živio i djelovao na teritoriju Duklje, a spominju se u kontekstu ustanka Georgija Vojteha protiv bizantske vlasti.